**শিল্পা ঘুমালেই শ্যালিকার সঙ্গে পার্টি করতেন রাজ কুন্দ্রা**

বিনোদন ডেস্ক  প্রকাশিত: ১২:২৭ ২৬ জুলাই ২০২১

*ছবি: সংগৃহীত*

পর্ন ছবি তৈরির অভিযোগে গ্রেফতারের ৭ দিন পেরিয়ে গেলেও এখ‌নো পুলিশি হেফাজতেই আছেন রাজ কুন্দ্রা। তবে দিন দিন তাদের নানা তথ্য ফাঁস হচ্ছে। জানা গেছে, শিল্পা ঘুমিয়ে পড়লে রাজ পার্টি করতেন শ্যালিকা শমিতা শেঠির সঙ্গে!

রাজের নাম পর্ন-কাণ্ডে জড়ানোর পর থেকে বাঁচতে পারেননি শমিতা শেঠি। বার বার উঠে আস‌ছে তার নাম। মূলত গহেনা বশিষ্ঠ দাবি করেছিলেন, শমিতাকে নিয়ে ছবি বানানোর ইচ্ছে ছিল রাজের। আর তারপরই শ্যালিকার দিকেও রাজের নজর ছিল।

‘দ্য কপিল শর্মা’ শো-তে গিয়ে করা মজার ছলে একটি মন্তব্য ঘিরেও তোলপাড় হয় সোশ্যাল মিডিয়া। যেখানে রাজ জানিয়েছিলেন, শিল্পার থেকে বেশি তিনি শমিতার সঙ্গে পার্টি করেন।

রাজ জানিয়েছিলেন, শিল্পা ৭টায় খাবার খেয়ে রাত ৯টার মধ্যে বই পড়ে ঘুমিয়ে পড়ে। আর তারপর আমি পার্টি করতে হলে সোজা ফোন লাগাই শমিতাকে। আমরা দু'জনেই পার্টি করতে ভালোবাসি। এই কারণেই তো ওকে বিয়ের জন্য আমি এখনও জোর করছি না।

একথা শুনে শিল্পা আর শমিতা দু'জনেই হেসে ওঠেন। কিন্তু রাজের করা এই মন্তব্য নিয়েই এখন নিন্দার ঝড়। সোশ্যাল মিডিয়ায় ভাইরাল হয়েছে এই ভিডিও ক্লিপ।